stanford-oval/wikipedia huggingface dataset:
ברידג'ט וילסון

| --- | --- |

 לידה:  25 בספטמבר 1973 (בת 51) גולד ביץ', ארצות הברית 
 מדינה:  ארצות הברית 
 תקופת הפעילות:  מ-1990 
 בן או בת זוג:  פיט סמפראס (2000–?) 
 צאצאים:  כריסטיאן סמפראס, ריאן סמפראס 
 מספר צאצאים:  2 
 פרופיל ב-IMDb
 
ברידג'ט וילסון (באנגלית: Bridgette Wilson; נולדה ב-25 בספטמבר 1973) היא שחקנית, דוגמנית וזמרת עבר אמריקאית.
ביוגרפיה

וילסון נולדה בעיירה קטנה בעיר גולד ביץ' באורגון, בתם של קתי ודייל וילסון. למדה בתיכון גולד ביץ' בעיר שם התחרתה בנבחרת הכדורעף, וסיימה את לימודיה שם ב-1991.
קריירה

בשנת 1990, כאשר הייתה בת 17, הוכתרה למיס הנוער של ארצות הברית כנציגת אורגון, והפכה לשנייה מאורגון שזכתה בתואר.
את קריירת המשחק החלה ב-1992 באופרת הסבון "סנטה ברברה" ובסדרה "הצלצול הגואל". ב-1993 שיחקה את בתו של ארנולד שוורצנגר בסרט "אחרון גיבורי הפעולה". בשנת 1995 שיחקה בסרט "מורטל קומבט" המבוסס על משחקי הווידאו באותו שם, בסרט הקומדיה "בילי מדיסון" ובסרט הביוגרפי "ניקסון" על ריצ'רד ניקסון. בשנת 1996 שיחקה בסרט הדרמה "תקווה מחודשת". בשנת 1997 שיחקה בסרט "אני יודע מה עשית בקיץ האחרון" כאחותה של שרה מישל גלר. בשנת 1998 שיחקה בדרמה הקומית "מסונוור" . בשנת 1999 שיחקה בסרט האימה "הבית על הגבעה הרדופה" ובסרט "אהבה גורלית".
בשנת 2001 שיחקה בתפקיד ראשי בסרט "מארגנת החתונות" ובשנת 2002 שיחקה בפרק בסדרה "פרייז'ר" ברשת NBC.
בשנת 2006 וילסון כיכבה בהפקה של "מופע האימים של רוקי" באוף ברודוויי. בשנה זו הייתה גם חלק מצוות השופטים של תחרות מיס יוניברס.
חיים אישיים

בשנת 2000 נישאה לטניסאי העבר פיט סמפרס, ולהם שני בנים; כריסטיאן צ'ארלס (נולד ב-2002), וריאן ניקלאוס (נולד ב-2005). ב-2014 השניים רכשו בית בשכונת בל אייר, לוס אנג'לס.
ברנהרד, נסיך ליפה-ביסטרפלד

ברנהרד פרידריך אברהרד ליאופולד יוליוס קורט קארל גוטפריד פטר, נסיך ליפה-ביסטרפלד (בגרמנית: Bernhard Friedrich Eberhard Leopold Julius Kurt Carl Gottfried Peter Graf von Lippe-Biesterfeld;‏ 29 ביוני 1911 – 1 בדצמבר 2004) היה בעלה של יוליאנה, מלכת הולנד.
ביוגרפיה > ילדותו

ברנהרד נולד ב-29 ביוני 1911 בינה שהשתייכה לאימפריה הגרמנית, לברנהרד, נסיך ליפה וארמגארד פון קראם. מכיוון שנישואי הוריו היו נישואים מורגנטיים, קיבל ברנהרד בלידתו רק את התואר "רוזן ביסטרפלד". בשנת 1916 העניק דודו לאופולד הרביעי, נסיך ליפה לאמו את התואר "נסיכת ליפה", והכשיר למפרע את הנישואים, ובעקבות כך קיבל ברנהרד את התואר "נסיך ליפה-ביסטרפלד".
לאחר מלחמת העולם הראשונה איבדה משפחתו של ברנהרד את השליטה בנסיכות ליפה ואת ההכנסות שנלוו לכך, אבל המשפחה עדיין נותרה עשירה. ברנהרד בילה את שנותיו הראשונות בטירת רקנוואלדה – בית האחוזה החדש של המשפחה במזרח ברנדנבורג, 30 ק"מ ממזרח לנהר האודר. ברנהרד קיבל את ראשית חינוכו בבית, וכשהיה בן עשר נשלח ללמוד בגימנסיה בציליכאו. לאחר מכן למד ברנהרד בגימנסיה בברלין, ובשנת 1929 סיים את לימודיו.
כילד סבל ברנהרד מבריאות לקויה, והרופאים חזו כי לא יחיה הרבה זמן. תחזית זו עשויה להיות הסבר לחייו הפרועים של ברנהרד, ולנהיגתו המופרעת בכבישים.
ביוגרפיה > שנות נעוריו

ברנהרד למד משפטים באוניברסיטת לוזאן ובאוניברסיטת ברלין, שם רכש חיבה למכוניות מהירות, רכיבה על סוסים, וציד חיות בר גדולות. במהלך לימודיו כמעט נהרג בתאונת שיט ובהתרסקות מטוס, ובשנת 1938 נפגע בתאונת דרכים, לאחר שנהג במהירות של 160 קמ"ש, וסבל מצוואר שבור ומצלעות חבולות.
במהלך לימודיו באוניברסיטה, הצטרף ברנהרד למפלגה הנאצית, והיה אף חבר באס אה ובאס אס, אך עזב אותם בשנת 1934 כאשר סיים את לימודיו.
לאחר מכן החל ברנהרד לעבוד אצל ענק הכימיקלים הגרמני אי גה פארבן, אז החברה הרביעית בגודלה בעולם, שם התחבר לאציל הרוסי הגולה הרוזן פאבל קוצביו ואשתו האמריקנית אלן טיו. לאחר שצבר מעט ניסיון, נעשה ברנהרד בשנת 1935 מזכיר הדירקטוריון במשרד בפריז.
בשנת 1936 הכיר ברנהרד במהלך אולימפיאדת החורף בגרמניה את יוליאנה, נסיכת הולנד, וב-8 בספטמבר אותה שנה נחגגו אירוסיהם. ההכרזה על אירוסיהם עוררה מחלוקת בהולנד על רקע המתח בינה לבין גרמניה הנאצית, אך ב-7 בינואר 1937 התחתנו השניים בהאג, ולפני הנישואין הוענקה לנסיך אזרחות הולנדית.
ביוגרפיה > מלחמת העולם השנייה

ב-10 במאי 1940 הותקפה הולנד על ידי גרמניה, במסגרת המערכה על צרפת ועל ארצות השפלה. במהלך הפלישה ארגן ברנהרד את שומרי הארמון, ואף ירה לעבר מטוסי קרב גרמניים. לאחר שהחליטה חמותו וילהלמינה, מלכת הולנד לברוח לבריטניה, הצטרפו אליה ברנהרד ויוליאנה, על אף שבתחילה חשב ברנהרד להישאר בהולנד. בני המשפחה הגיעו ללונדון, שם מונה ברנהרד לראש המשלחת הצבאית ההולנדית, ואילו אשתו וילדיו המשיכו לקנדה, שם שהו עד סוף המלחמה. ברנהרד היה חבר במפקדה העליונה של חיל המשלוח של בעלות הברית, ואף לחם כטייס קרב במהלך המלחמה. בשנת 1944 מונה למפקד הכוחות המזוינים ההולנדים, ואף היה נוכח בכניעת הכוחות הגרמניים בצפון-מערב אירופה ב-5 במאי 1945. ברנהרד נחשב בעיני העם ההולנדי לגיבור מלחמה, ואף הקומוניסטים העריצו אותו. בנוסף פעל ברנהרד רבות לשיקום המדינה לאחר המלחמה.
ביוגרפיה > לאחר המלחמה

לאחר המלחמה מונה ברנהרד כיועץ וכמנהל בחברות רבות, ואף היה חבר במועצת המנהלים של חברת התעופה KLM.
בשנת 1948 התפטרה וילהלמינה, מלכת הולנד מתפקידה, ואשתו יוליאנה, מלכת הולנד עלתה במקומה לשלטון. בשנת 1954 היה ברנהרד בין היוזמים של כנס בילדרברג, וכן היה מבין היוזמים של הקמת הקהילה האירופית.
בתם הרביעית של ברנהרד ויוליאנה, הנסיכה כריסטינה, נולדה עם לקות ראייה משמעותית, מה שהביא את יוליאנה להיעזר בשירותיה של מרפאת באמונה שנויה במחלוקת. הדבר הביא באמצע שנות החמישים לסכסוך בין יוליאנה לבין ברנהרד, אשר התגלגל עד למשבר חוקתי. המשבר יושב לבסוף, אך בעקבותיו פחת כוחה של יוליאנה.
בשנת 1961 היה ברנהרד בין המקימים של הקרן העולמית לשימור חיות הבר, ואף כיהן כנשיא הקרן עד לשנת 1976.
ב-1976 נקלע בית המלוכה למשבר נוסף כאשר התברר כי ברנהרד, קיבל שוחד של למעלה ממיליון דולר מחברת לוקהיד האמריקנית על מנת שישפיע על ממשלת הולנד לרכוש מטוסי קרב מתוצרתה. לאחר חשיפת הפרשה התפטר הנסיך מתפקידיו הציבוריים וויתר על הדרגות הצבאיות שנשא. בתמורה החליט הפרלמנט של הולנד כי הנסיך לא יעמוד לדין פלילי.
ביוגרפיה > אחריתו

בשנת 1994 חלה ברנהרד בסרטן המעי הגס, והיה למשך תקופה בסכנת חיים. בשנת 1998 סבל ברנהרד מנפיחות בערמונית, ובשנת 1999 אף עבר ניתוח בעקבות כך. בשנת 2000 שוב אושפז ברנהרד בטיפול נמרץ בשל סיבוכים נוירולוגיים, אך שוחרר לביתו כעבור כמה ימים. ב-20 במרץ 2004 מתה אשתו יוליאנה, מלכת הולנד, וברנהרד השתתף בהלווייתה על אף היותו נסער וכאוב. במאי אותה שנה השתתף ברנהרד בחגיגות יום השחרור, וב-1 בדצמבר 2004 מת ברנהרד באוטרכט, כתוצאה מסרטן הריאה ומסרטן המעי הגס. ב-11 בדצמבר נערכה לברנהרד הלווייה ממלכתית מפוארת, וכמחווה לתפקידו הצבאי לשעבר בחיל האוויר המלכותי בהולנד, ערכו לכבודו שלושה מטוסי קרב F-16 ומטוס ספיטפייר מטס הצדעה חסר.
משפחתו

לברנהרד והמלכה יוליאנה נולדו ארבע בנות:
ביאטריקס, מלכת הולנד (נולדה ב-1938)
איריינה, נסיכת הולנד (נולדה ב-1939)
מרגריט, נסיכת הולנד (נולדה ב-1943)
כריסטינה, נסיכת הולנד (נולדה ב-1947)
בנוסף היו לברנהרד 2 בנות מחוץ לנישואין, ואף היו שמועות על עוד ילדים.
הערות שוליים

1 2 3  סטפן דאלמר, ידידי הנסיך ברנהרד, הארץ, 16 ביולי 1965
| --- | --- |
בקרת זהויות :  NLI: 987007258683505171  PLWABN: 9810632842805606  BNE: XX1253552  BnF: cb16267486x (data)  BPN: 61154399  GND: 119010089  ISNI: 0000 0001 1879 998X  LCCN: n80008828  NARA: 10581372  NKC: xx0255287  NLA: 35211825  NTA: 068763409  RKD: 7505  SELIBR: 248244  SNAC: w6f205q1  SUDOC: 082024537  Trove: 867276  VIAF: 97673056   WorldCat (עם VIAF): 97673056 
סמל האצולה של ברנהרד
ברנהרד ויוליאנה עם בנותיהם הגדולות
ברנהרד ויוליאנה בשנת 1960
הנסיך ברנהרד עם השאה מוחמד רזא שאה פהלווי ואשתו פארה דיבה בטהראן בשנת 1970
הלווייתו של הנסיך ברנהרד
הלווייתו של הנסיך ברנהרד
בלגיה במשחקים האולימפיים לנוער

בלגיה משתתפת בכל המשחקים האולימפיים לנוער שהתקיימו מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הבלגיים עשרים ואחת מדליות, מתוכן חמש מדליות זהב. בלגיה זכתה בשמונה עשרה מדליות במשחקי הקיץ האולימפיים לנוער, מתוכן ארבע מדליות זהב, ושלוש מדליות, מתוכן אחת זהב, במשחקי החורף.
השתתפות במשחקים > משחקי הקיץ > אולימפיאדת הנוער סינגפור (2010)

המשלחת הראשונה של בלגיה למשחקים האולימפיים לנוער הייתה לאולימפיאדת הנוער סינגפור. המשלחת כללה 52 ספורטאים שהתחרו ב-16 ענפי ספורט והייתה המשלחת הגדולה ביותר שבלגיה שלחה עד כה. המשלחת זכתה בחמישה מדליות, מתוכן שתי מדליות זהב. המשלחת הגיעה להישגים משמעותיים בכדורעף עם זכייה במדליית זהב בטורניר הנערות, ג'ודו עם זכייה במדליית זהב בקטגוריית משקל עד 78 ק"ג נערות ומדליית כסף בקטגוריית משקל עד 100 ק"ג לנערים, הוקי שדה עם זכייה במדליית ארד בטורניר הנערים וקאנו/קיאק עם זכייה במדליית ארד בתחרות ספרינט לנערות בקיאק. ספורטאי המשלחת דורגו במקום הרביעי בטורניר הקבוצות בענף האופניים. בענף האתלטיקה המשלחת העפילה לשני גמרים בהם סיימה במקום החמישי בקפיצה לגובה לנערים ובמקום השישי בקפיצה במוט לנערים. ספורטאי המשלחת קצרו הישגים בענף ההתעמלות כאשר סיימו במקום הרביעי בתרגיל הקרקע לנערים ובמקום החמישי בתרגיל המקבילים לנערים ובמקום העשירי בקרב רב לנערים בהתעמלות מכשירים. המשלחת סיימה במקום השביעי בענף השחייה במשחה 200 מטר בסגנון שחיית גב לנערות. ספורטאי המשלחת לא הגיעו להישגים משמעותיים בענפים חתירה, טאקוונדו, טניס, טניס שולחן, טריאתלון, קשתות, רכיבה ושיט.
השתתפות במשחקים > משחקי הקיץ > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג מנתה 33 ספורטאים שהתחרו ב-13 ענפים. המשלחת זכתה בשישה מדליות. המשלחת הגיעה להישגים משמעותיים בענפים התעמלות עם זכייה מדליית כסף בתרגיל המתח ובמקום התשיעי בקרב רב לנערים בהתעמלות מכשירים, טאקוונדו עם זכייה במדליית כסף בקטגוריית משקל עד 49 נערות ושתי מדליות ארד בקטגוריות משקל עד 55 ק"ג לנערים ולנערות, ג'ודו עם זכייה במדליית ארד בקטגוריית משקל עד 55 ק"ג נערים. ספורטאי המשלחת קצרו הישגים בענף האתלטיקה עם זכייה במדליית ארד בריצת 100 מטר משוכות לנערות, והעפלה לשני גמרים בהם סיימו במקום הרביעי בקפיצה לרוחק לנערות ובמקום החמישי בריצת 800 מטר לנערות. המשלחת העפילה לרבעי הגמר בכדורסל בטורניר הנערות, ובטניס בטורניר היחידים לנערים. ספורטאי המשלחת לא הגיעו להישגים משמעותיים בענפים אופניים, גולף, חתירה, טניס שולחן, טריאתלון, קשתות ושחייה.
השתתפות במשחקים > משחקי החורף > אולימפיאדת הנוער אינסברוק (2012)

בלגיה השתתפה במשחקי החורף האולימפיים לנוער החל מראשיתם באולימפיאדת הנוער אינסברוק. המשלחת כללה שבעה ספורטאים שהתחרו בחמישה ענפי ספורט. המשלחת זכתה במדליית כסף יחידה. המשלחת הגיעה להישג משמעותי עם זכייה במדליית כסף בסקי אלפיני במסלול הסלאלום לנערים. בענף ההחלקה מהירה המשלחת דורגה במקום העשירי במירוץ ל-500 מטר לנערות. ספורטאי המשלחת לא הגיעו להישגים משמעותיים בענפים גלישת שלג, החלקה אמנותית ותחרות הכישורים לנערות בהוקי קרח.
השתתפות במשחקים > משחקי החורף > אולימפיאדת הנוער לילהאמר (2016)

המשלחת לאולימפיאדת הנוער לילהאמר מנתה תשעה ספורטאים שהתחרו בשבעה ענפי ספורט. המשלחת זכתה במדליית כסף יחידה. המשלחת הגיעה להישג משמעותי עם זכייה במדליית כסף בענף הסקי בסגנון חופשי בסקי קרוס לנערים. ספורטאי המשלחת דורגו במקום השביעי במסלול סלאלום ענק לנערים בענף הסקי אלפיני, ובמקום התשיעי בטורניר הנערים ובמקום האחת העשרה בטורניר הנערות בגלישה במדרון בענף הגלישת שלג. המשלחת לא הגיעה להישגים משמעותיים בענפים ביאתלון, החלקה מהירה במסלול קצר, סקי למרחקים ותחרות הכישורים לנערות בהוקי קרח.
השתתפות במשחקים > משחקי החורף > אולימפיאדת הנוער לוזאן (2020)

המשלחת לאולימפיאדת הנוער לוזאן מנתה תשעה ספורטאים שהתחרו בשבעה ענפי ספורט. המשלחת זכתה במדליית זהב יחידה.
מדליות

| --- | --- |
 :  ראו גם – מדליות במשחקים האולימפיים לנוער
מדליות > מדליות לפי ענף

מובילה בענף
ענף לא פעיל
ראו גם

בלגיה במשחקים האולימפיים
בלגיה במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
ג'יל טיד

| --- | --- |
אין תמונה חופשית
 לידה:  9 באפריל 1964 (בת 60) 
 מדינה:  קנדה 
 מספר צאצאים:  2
 פרופיל ב-IMDb
 
ג'יל טיד (באנגלית: Jill Teed) היא שחקנית קנדית שגילמה דמויות רבות בסדרות טלוויזיה מסוגת המדע הבדיוני ("שחקנית סוגה"), שצולמו באמריקה הצפונית.
פילמוגרפיה > סרטי קולנוע

| שנה | שם | דמות | פרטים |
| --- | --- | --- | --- |
| 1992 | Impolite | בת' |  |
| 1995 | Bad Company | ג'יין |  |
| 1995 | Dangerous Indiscretion | ובסטר |  |
| 1995 | The Final Cut | דניאלס |  |
| 1999 | Turbulence 2: Fear of Flying | קיט |  |
| 2000 | המשימה: מאדים | רנה קוטה |  |
| 2001 | שעת העכביש | טרייסי פישר |  |
| 2003 | אקס-מן 2 | מדליין דרייק |  |
| 2004 | הולכים רחוק | קלייר |  |
| 2005 | חיים בלתי גמורים | ברמנית |  |
| 2006 | חג מולד שחור | כתבת החדשות |  |
| 2009 | אמריקן פאי מציגים: ספר האהבה | גברת ג'ונסון | הופץ ישירות ל-DVD |
| 2010 | צ'ארלי סנט קלאוד | גרייס קארול |  |
| 2012 | זאת מלחמה | סוכנת CIA |  |
| 2013 | Independence Daysaster | ספירס |  |
| 2014 | גודזילה | האחות המוסמכת הראשית |  |
| 2018 | גבולות | המנהלת מילר |  |
פילמוגרפיה > סדרות וסרטי טלוויזיה

| שנה | שם | דמות | פרטים |
| --- | --- | --- | --- |
| 1994 | Seasons of the Heart | אלן | סרט טלוויזיה |
| 1994 | Roommates | ברברה תומאב | סרט טלוויזיה |
| 1995 | Deceived by Trust: A Moment of Truth Movie | כריסטינה בקט | סרט טלוויזיה |
| 1996 | Abduction of Innocence | קארן קארטר | סרט טלוויזיה |
| 1996 | When Friendship Kills | ג'ולן | סרט טלוויזיה |
| 1998 | Creature | גריי | מיני-סדרה |
| 2000–2002 | Cold Squad | לורה | עונה 4 ועונה 5 |
| 2002 | Damaged Care | ליסה רודולף | סרט טלוויזיה |
| 2002 | First Shot | מישל | סרט טלוויזיה |
| 2005 | Zixx | ג'אניס | עונה 2 |
| 2006–2007 | פלקון ביץ' | פגי טאנר |  |
| 2007–2008 | פלאש גורדון: אופרת חלל מודרנית | לורה גורדון |  |
| 2007–2008 | פלאש גורדון: אופרת חלל מודרנית | נורה גורדון |  |
| 2011 | He Loves Me | סוזן | סרט טלוויזיה |
| 2011 | Possessing Piper Rose | קים קארלסון | סרט טלוויזיה |
| 2012 | Halo 4: Forward Unto Dawn | קולונל לאסקי | מיני-סדרה |
| 2012 | בטלסטאר גלקטיקה: דם וכרום | המפקדת אוזאר | סרט טלוויזיה |
| 2012 | Ring of Fire | ג'ניפר יו | מיני-סדרה |
| 2013 | Dangerous Intuition | אליסון בארנס | סרט טלוויזיה |
| 2014 | לשקר אין רגליים | דיאן פארקר | סרט טלוויזיה של דיסני XD |
| 2014 | Christmas Shepherd | גרטה | סרט טלוויזיה |
| 2014 | Polaris | ליס | מיני-סדרה |
| 2015 | A Gift of Miracles | מולי דיקסון | סרט טלוויזיה |
| 2015 | Signed, Sealed, Delivered: Truth Be Told | הארייט בולוק | סרט טלוויזיה |
| 2015 | Signed, Sealed, Delivered: The Impossible Dream | הארייט בולוק | סרט טלוויזיה |
| 2016 | Mr. Write | ריסי | סרט טלוויזיה |
| 2016 | Autumn in the Vineyard | גלואו סורנטו | סרט טלוויזיה |
| 2016 | Operation Christmas | קים קלארק | סרט טלוויזיה |
| 2017 | The Christmas Train | רוקסאן | סרט טלוויזיה |
| 2018 | The Sweetest Heart | קריסטין בנואיט | סרט טלוויזיה |
| 2018–2020 | סירנה | פאטי מקרלור |  |
| 2019 | A Blue Ridge Mountain Christmas | לינדה פיטרסון | סרט טלוויזיה |
| 2024 | Tipline Mysteries: Dial 1 for Murder | קפטן ניילנד | סרט טלוויזיה של הולמרק |
בית חסאן

| --- | --- |
 טריטוריה:  הרשות הפלסטינית הרשות הפלסטינית
 נפה:  שכם
 גובה:  29 מטרים
 אוכלוסייה:  ‏
  ‑ בכפר:  1,599 (2017)
 קואורדינטות:  32°14′15″N 35°24′13″E﻿ / ﻿32.237497222222°N 35.403725°E﻿ / 32.237497222222; 35.403725 
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) בית חסאן(למפת צפון השומרון רגילה) בית חסאן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית חסאן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית חסאן  he tabBackground:;tabBorder:#aaa;defaultTab:0;
 
בית חסן (בערבית: بيت حسّن) הוא כפר פלסטיני בנחל תרצה במחוז שכם וממוקם 14 ק"מ מזרחית לשכם (בקו אווירי), בגובה של 29 מ' מעל פני הים.
לפי נתוני הלשכה הפלסטינית המרכזית לסטטיסטיקה משנת 2017, מנתה אוכלוסיית הכפר 1,599 תושבים.
שם הכפר הוא על שמו של חסאן שהיה בעל האדמות וביתו היה היחיד באזור.
היסטוריה ואוכלוסייה

כפר בית חסן הוקם בשנת 1948, על ידי פליטים ממספר אזורים, כמו: קיסריה, חיפה, יפו ואזורים אחרים.
| 0 | 1 | 2 | 3 |
| --- | --- | --- | --- |
מפקדי אוכלוסין
| שנה | תושבים | מקור | הערות |
| 1997 | 891 |  | הרש"פ |
| 2007 | 1,109 |  | הרש"פ |
| 2017 | 1,599 |  | הרש"פ |
אדמות, חקלאות

השטח הכולל של הכפר הוא 4,821 דונם. מתוכם: הכפר בנוי על 97 דונם, שטחים חקלאיים בשטח של 3,613 דונם והיתר הם שטחים פתוחים.
לאחר הסכמי אוסלו בשנת 1995, סווגו כל אדמות הכפר כשטח B.
תשתיות

חשמל: היישוב מחובר לרשת חשמל משנת 1996.
מים: היישוב ניזון מבאר מים. רשת מים ציבורית נפרסה בשנת 1986.
ביוב: בבית חסאן יש רשת ביוב ציבורית. בשנת 2014 50% ממשקי הבית היו מחוברות לרשת הביוב והיתר השתמשו בבורות ספיגה לצורך פינוי השפכים (ובכך מזהמים את מי התהום).
הערות שוליים

1 2 3 4 5 6 7 8  Beit Hasan Village Profile, The Applied Research Institute – Jerusalem, 2014
↑  מפקד 1997, Palestine Palestinian Central Bureau of Statistics, 1999
↑  [https://web.archive.org/web/20180831003932/http://www.pcbs.gov.ps/Portals/_Rainbow/Documents/nablsa.htm التجمعات السكانية في محافظة نابلس حسب نوع التجمع، وتقديرات اعداد السكان، 2007-2016 -
אשכולות אוכלוסין בנפת שכם לפי סוג אשכול ואומדני אוכלוסייה, 2007-2016], PCBS
| Flag of Senegalיישובי נפת שכם |
| --- | --- | --- |
| ערים | שכם |  |
| מועצות מקומיות | עקרבה • עסירה א-שמאלייה • ביתא • חווארה • ג'מאעין • קבלאן • סבסטיה • בית פוריכ |  |
| כפרים | עסירה אל-קבלייה • עזמוט • עוורתא • אל-באד'אן • בלאטה אל-בלד • בית דג'ן • בית חסאן • בית איבא • בית אימרין • בית וזן • בזאריה • בורין • עיראק בורין • בורקה • ג'אלוד • דיר אל-חטב • דיר שרף • דומא • עינאבוס • פורוש בית דג'ן • איג'ניסיניא • ג'וריש • כפר קליל • לובאן א-שרקיה • מאדמא • מג'דל בני פדיל • א-נאקורה • ניסף ג'בייל • א-נסאריה • אודלה • עוסארין • קריות • קוסין • קוסרה • רוג'ייב • סאלם • סרה • א-סאוויה • תלפית • טלוזה • תל • עוריף • יאנון • יאסיד • יתמא • זאוואתא • זיתא ג'מעין • קריית לוזה |  |
| מחנות פליטים | בלאטה |  |
נפות הרשות הפלסטינית
| --- | --- |
בקרת זהויות :  NLI: 987007582162605171 
ערך זה הוא קצרמרבנושא הרשות הפלסטינית. אתם מוזמנים לתרום לוויקיפדיה ו.
ג'ון וייט אלכסנדר

| --- | --- |
ג'ון וייט אלכסנדר, 1882-3
 לידה:  7 באוקטובר 1856 אלגני, ארצות הברית 
 פטירה:  31 במאי 1915 (בגיל 58) ניו יורק, ארצות הברית 
 מקום קבורה:  בית הקברות פרינסטון 
 תחום יצירה:  ציור, אמנות חזותית, איור 
 זרם באמנות:  אר נובו 
 יצירות ידועות:  Miss Dorothy Quincy Roosevelt (later Mrs. Langdon Geer), Mrs. Thomas Hastings 
 פרסים והוקרה:  לגיון הכבוד 
 בן או בת זוג:  Elizabeth Alexander Alexander 
 צאצאים:  James Waddell Alexander II 
 חתימה:   
 
ג'ון וייט אלכסנדר (באנגלית: John White Alexander;‏ 7 באוקטובר 1856 – 31 במאי 1915) היה צייר דיוקנאות, וצייר ומאייר דקורטיבי אמריקאי.
ראשית חייו

אלכסנדר נולד באלג'ני, פנסילבניה, בהווה חלק מפיטסבורג, פנסילבניה. הוא התייתם בינקותו, וגודל על ידי סבו וסבתו, ובגיל 12 הפך לנער טלגרף בפיטסבורג. אדוארד ג'יי אלן הפך לפטרונו המוקדם של ג'ון אלכסנדר, ואימץ את אלכסנדר היתום בזמן שעבד ב"פסיפיק ואטלנטיק טלגרף ושות" כאיש צעיר. אלן הביא את אלכסנדר לביתו באדג'יל שם צייר אלכסנדר את בני המשפחה השונים של משפחת אלן, כולל קולונל אלן. הכישרון שלו לציור משך את תשומת ליבו של אחד המעסיקים שלו, שעזר לו לפתח אותם.
השכלה

הוא עבר לעיר ניו יורק בגיל שמונה עשרה ועבד במשרד העיתון Harper's Weekly, שם היה מאייר וקריקטוריסט פוליטי באותה תקופה בה עבדו שם מאיירים מפורסמים אחרים. לאחר חניכות של שלוש שנים, נסע למינכן להכשרה הרשמית הראשונה שלו. בגלל המחסור בכספים, הוא עבר אל הכפר פוללינג, בבוואריה, ועבד עם פרנק דובנק. הם נסעו לוונציה, שם הודרך על ידי ג'יימס אבוט מקניל ויסלר, והמשיך את לימודיו בפירנצה, הולנד ופריז.
בשנת 1881 הוא חזר לניו יורק והשיג במהירות עבודת ציור דיוקנאות, כמו של אוליבר וונדל הולמס, ג'ון בורוז, הנרי ג' מרקנד, והנשיא מקוש מאוניברסיטת פרינסטון.
משפחה

אלכסנדר היה נשוי לאליזבת אלכסנדר, אותה הכיר עקב שם המשפחה המשותף שלהם. אליזבת הייתה בתו של ג'יימס וודל אלכסנדר, נשיא האגודה לביטוח חיים הוגן. נולד להם ילד אחד, המתמטיקאי ג'יימס וודל אלכסנדר השני.
יצירתו

רבים מציוריו נמצאים במוזיאונים ובמקומות ציבוריים בארצות הברית ובאירופה, כולל מוזיאון המטרופוליטן, מוזיאון האמנות בברוקלין, מוזיאון האמנות של מחוז לוס אנג'לס, המוזיאון לאמנויות יפות, בוסטון, מכון באטלר, ובספריית הקונגרס בוושינגטון הבירה.
בנוסף, באולם הכניסה למוזיאון האמנות במכון קרנגי בפיטסבורג, סדרת ציורי הקיר של אלכסנדר שכותרתה "אפוטאוזה מפיטסבורג" (1905–1907) מכסה את קירות שלוש הקומות.
הערכה

התערוכה הראשונה שלו בסלון פריז בשנת 1893 זכתה להצלחה. בשנת 1889 הוא צייר עבור הגברת ג'רמיה מילבנק דיוקנאות מוערכים של וולט וויטמן ואחד של בעלה, ג'רמיה מילבנק. בשנת 1901 הוא נבחר לחבר לגיון הכבוד, ובשנת 1902 הוא היה חבר באקדמיה הלאומית לעיצוב, שם שימש כנשיא בשנים 1909–1915.
הוא היה חבר באקדמיה האמריקאית לאמנויות, ונשיא האגודה הלאומית לציירי קיר.
בין מדליות הזהב שקיבל היו גם מדליות בתערוכת פריז (1900) והיריד העולמי בסנט לואיס (1904).
ג'ון וייט אלכסנדר נפטר בניו יורק ב־31 במאי 1915.
הערות שוליים

↑  "Hervey Allen Papers", archive.is, ‏2014-06-02
↑  Walt Whitman collection, 1842-1957, dla.library.upenn.edu
↑  Sarah J. Moore, John White Alexander, John White Alexander and the Construction of National Identity: Cosmopolitan American Art, 1880-1915, University of Delaware Press, 2003, ISBN 978-0-87413-796-5. (באנגלית)
| --- | --- |
בקרת זהויות :  NLI: 987007257518805171  BnF: cb14978990x (data)  GND: 128801514  ISNI: 0000 0000 6660 8781  LCCN: n50033313  NKC: xx0238723  PIC: 310763  RKD: 1076  SNAC: w6tm8dk3  SUDOC: 111221277  ULAN: 500025329  VIAF: 19954934   WorldCat (עם VIAF): 19954934 
ג'ון וייט אלכסנדר, פרחי בר, 1912
ג'ון וייט אלכסנדר, תרגיל בשחור וירוק, 1906
בול ללא ערך נקוב

אוסטריה, 1951, בול עיתונים.
הבול בצבע כחול נמכר לציבור במחיר של 0.6 קרוייצר.
ברבדוס, 1852
הבול בצבע ירוק נמכר לציבור במחיר של חצי פני.
ארצות הברית, 1975, בול חג המולד
הבול נמכר לציבור במחיר של 10 סנט.
אוקראינה, 1994, בול D, מיועד למשלוח מכתב בתוך הארץ
בריטניה, 2013 בול מסוג 1st למשלוח מכתב ברמת מחלקה ראשונה
סין, 1949, בול דואר אוויר
בול ללא ערך נקוב, תמונת המטוס מסמנת שהמדובר בבול המיועד למשלוח מכתב בדואר אוויר
רוסיה הסובייטית, 1922, בול צדקה
בול ללא ערך נקוב, נמכר במחיר של 20 רובל בתוספת 5 רובל למימון סיוע לנפגעי הצפות
בול ללא ערך נקוב הוא בול דואר, או דבר בולים, שאין עליו סימון מפורש המציין את ערכו לצורך משלוח דבר דואר. בולים ללא ערך נקוב מונפקים ממספר סיבות, שהעיקרית שבהן, הוא הרצון להימנע מהנפקות חוזרות ונשנות של בולים בעלי ערכים נקובים גדלים והולכים בתקופות של אינפלציה גבוהה.
בעבר כללי איגוד הדואר העולמי חייבו לציין במפורש את הערך הנקוב על בולים המשמשים למשלוח מכתבים בין מדינות, ולכן הונפקו אז בולים ללא ערך נקוב משך שנים רבות רק לצורך שימוש על מכתבים בפנים המדינה. בשנת 1995 שונו הכללים, וניתן אישור להשתמש בבולים ללא ערך נקוב גם על מכתבים בינלאומיים.